Druhý svet

Po skončení druhej svetovej vojny bol svet rozdelený na Západný blok a Východný blok. Tieto dve zoskupenia štátov spočiatku neboli očíslované. Veľké množstvo štátov sa ale nedalo zaradiť do ani jednej skupiny, preto sa začali označovať ako tretí svet. Zároveň boli aj očíslované predchádzajúce dva svety (aj keď ostali viac známe ako Západný a Východný blok).

Druhým svetom sa označovali komunistické štáty východného bloku pod vplyvom ZSSR. Po zvrhnutí komunistických režimov vo východnej európe a rozpade ZSSR zanikol východný blok a tým aj druhý svet. 

Kategória:Politika
Kategória:Geografia
Kategória:Druhá svetová vojna